अपना त्वचा के सुन्दर अवरू चमकदार बनावे खातिर 6 गो आसान उपाय
सुंदर अवरू चमकदार त्वचा केकरा ना निक लागे? अगर आप सुंदर अवरू चमकदार त्वचा चाहतानी त क्रीम के भुला जाई, अवरू एकरा के भीतर से ठीक करि, उहो एकदम प्रकृतिक खान-पान के संगे।
आपके त्वचा के सुंदर अवरू चमकदार बनावे खातिर कुछ सुझाव बा, चली ओकरा बारे में जानकारी लिहल जाए -
1) चीनी - हालांकि चीनी ऊख से निकलेला, लेकिन एकरा से आपके त्वचा के नुकसान हो सकता। एकरा के जादा मात्रा में लेवे से कम उम्र में भी आपके चमड़ा प झुर्री पर सकता। एहसे, आप चीनी कतना खातानि एकर ध्यान राखि। एकरा के कम मात्रा में खाए से आपके मोटापा अवरू ड़ायबिटीज़ से भी मुक्ति मिली।
2) तेल - आमतौर प तेल के लोग खराब मानेले, लेकिन सभ चिकनाई हमनी के नुकसान ना पहुंचावे। हमनी के शरीर बहुत क्रिया खातिर चिकनाई के जरूरत होखेला। एकरे चलते हमनी के शरीर में लचिलापन बनल रहेला, त्वचा नरम रहेला। बस ए चिकनाई के स्रोत निमन चाही, जईसे जैतून के तेल। लेकिन इ एकमात्र स्रोत ना ह।
3) अनाज - अनाज हमनी के प्रमुख आहार हटे, लेकिन एकरा के भी उचित मात्र में लेवे से हमनी के त्वचा के फायदा पहुंचेला। कुछ अनाज में माड़ी (स्टार्च) होखेला, इ स्टार्च असल में चीनी के अंश लेले रहेला, जेकरा चलते हमनी के त्वचा के नुकसान पहुंचेला। एहसे, का स्टार्च वाला अनाज के भोजन करीं।
4) सब्जी - अपना शरीर खातिर जरूरी पाचक के सब्जी अवरू फल के माध्यम से लिहि। जामुन अवरू टमाटर निहन सब्जी-फल के खूब खायीं। एक त त्वचा सुंदर अवरू मुलायम होई, दूसरे एकनी से चर्बी भी ना बढ़े।
5) प्रोटीन - प्रोटीन हमनी के शरीर खातिर बहुत जरूरी चीज़ हटे, खास तौर प त्वचा अवरू बाल खातिर। पक्का करीं कि आप जरूरत भर प्रोटीन के रोज अपना खाना में खातानि। जादा खईला से नुकसान हो सकता, एहसे तनिका-तनिका रोज खायीं।
6) मसाला - मसाला से सिर्फ स्वाद ना मिले, एकनि से हमनी के त्वचा के बेमारी संगे लड़े के शक्ति भी मिलेला। एकरे संगे, मसाला हमनी त्वचा के हमेशा जवन बनईले राखेला। लहसुन, लौंग, दालचीनी, अदरक निहन मसाला के अपना खाना में शामिल करीं अवरू एकरा से लाभ उठाईं।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva